Διαγωνισμός Τραγουδιού Eurovision 2018

Ο **Διαγωνισμός Τραγουδιού Eurovision 2018** ήταν η 63η έκδοση του Διαγωνισμού Τραγουδιού της Eurovision. Διεξήχθη στη στη Λισαβόνα της Πορτογαλίας μετά την νίκη της χώρας στο  με το τραγούδι "Amar pelos dois" του Σαλβαντόρ Σομπράλ. Υπό την διοργάνωση της Ευρωπαϊκής Ραδιοτηλεοπτικής Ένωσης (EBU) και του οικοδεσπότη ραδιοτηλεοπτικού φορέα Rádio e Televisão de Portugal (RTP), ο διαγωνισμός έλαβε χώρα στην Altice Arena και αποτελούνταν από δύο ημιτελικούς στις 8 και 10 Μαΐου και και έναν τελικό στις 12 Μαΐου. Τα τρία ζωντανά σόου, παρουσιάστηκαν από τις Πορτογαλίδες τηλεοπτικές παρουσιάστριες Καταρίνα Φουρτάντο, Φιλομένα Καουτέλα και Σίλβια Αλμπέρτο και την Πορτογαλίδα-Αμερικάνα ηθοποιό, Ντανιέλα Ρουά, σηματοδοτώντας την πρώτη φορά που ο διαγωνισμός παρουσιάστηκε από τέσσερις παρουσιαστές.

Σαράντα τρεις χώρες συμμετείχαν στον διαγωνισμό του 2018, ισοφαρίζοντας το ρεκόρ των διαγωνισμών του  και του . Η Ρωσία επέστρεψε μετά από την αποχώρησή της από την προηγούμενη. Για πρώτη χρονιά ύστερα από το 2011 καμία χώρα δεν αποχώρησε από τον διαγωνισμό.

Νικήτρια χώρα αναδείχθηκε το Ισραήλ με το τραγούδι "Toy", ερμηνευμένο από τη Νέττα και γραμμένο από τους Ντόρον Μενταλίε and Στάβ Μπεγκέρ. Αυτή ήταν η τέταρτη νίκη του Ισραήλ, μετά τις νίκες το , το  και το . Η , η , η  και η  ολοκλήρωσαν την πρώτη πεντάδα, με την Κύπρο να σημειώνει το καλύτερο αποτέλεσμα μέχρι σήμερα. Πιο κάτω στον πίνακα, η  πέτυχε επίσης το καλύτερο αποτέλεσμα της μέχρι σήμερα, τερματίζοντας έκτη. Η Πορτογαλία τερμάτισε στην τελευταία θέση, κάνοντας αυτή, την τρίτη φορά που όπου η διοργανώτρια χώρα τερματίζει στην τελευταία πεντάδα, από το . Για πρώτη φορά μετά την εισαγωγή των ημιτελικών το , το Αζερμπαϊτζάν, η Ρουμανία και η Ρωσία απέτυχαν να προκριθούν στον τελικό για πρώτη φορά. Επίσης, καμιά χώρα της περιοχής του Καυκάσου (,  και ) δεν συμμετείχε στον τελικό για πρώτη φορά από το 2005.

Η EBU ανέφερε πως 186 εκατ. τηλεθεατές είδαν τον διαγωνισμό παγκοσμίως, ξεπερνώντας την περσινή διοργάνωση κατά 4 εκατ.

## Τοποθεσία
Έπειτα από τη νίκη του Salvador Sobral στη Eurovision 2017, με το τραγούδι "Amar pelos dois", ο διαγωνισμός του 2018 διεξάχθηκε, για πρώτη φορά, στην Πορτογαλία.

### Χώρος διεξαγωγής
thumb|left|Η Altice Arena όπου διεξήχθη ο διαγωνισμόςΗ Altice Arena, κατασκευάστηκε για την Παγκόσμια Έκθεση του 1998 (Expo '98) και έχει χωρητικότητα 20.000 θεατών, κάνοντάς την, τον μεγαλύτερο κλειστό χώρο εκδηλώσεων στην Πορτογαλία και έναν από τους μεγαλύτερους στην Ευρώπη. Η αρένα βρίσκεται στην "καρδιά" του Parque das Nações, μιας περιοχής στα βορειοανατολικά της Λισαβόνας, όπου φιλοξένησε την Expo '98. Συνδέεται με μετρό, με το Διεθνές Αεροδρόμιο της Λισαβόνας και με τρένο (από τον σταθμό *Oriente*), με την υπόλοιπη χώρα και την Ευρώπη.
### Επιλογή πόλης και χώρου διεξαγωγής

Την ημέρα που διεξήχθη ο τελικός της Eurovision 2017, αναφέρθηκε πως ο RTP θα δεχτεί την πρόκληση, να διοργανώσει τον διαγωνισμό του 2018, σε περίπτωση που η Πορτογαλία νικήσει. Έπειτα από τη νίκη του Σαλβαντόρ Σομπράλ, ο Εκτελεστικός Επόπτης της EBU, Jon Ola Sand, έδωσε στον RTP, την πρόσκληση διοργάνωσης του διαγωνισμού, κατά τη διάρκεια της συνέντευξης τύπου του νικητή. Την επόμενη ημέρα, ο γενικός διευθυντής του RTP, Nuno Artur Silva, επιβεβαίωσε πως ο RTP θα διοργανώσει τον διαγωνισμό και δήλωσε πως η Altice Arena είναι πιθανός χώρος για να φιλοξενήσει τον διαγωνισμό. Στις 15 Μαΐου 2017, ο RTP φάνηκε πως είχε επιλέξει τη Λισαβόνα ως πόλη διεξαγωγής, ωστόσο την επόμενη μέρα διευκρίνισε πως δεν έχει ληφθεί κάποια απόφαση όσον αφορά τον χώρο και την πόλη διεξαγωγής.

Τα βασικά κριτήρια που πρέπει να πληροί η διοργανώτρια πόλη, διευκρινίζονταν σε έγγραφο που έδωσε η EBU στον RTP, έπειτα από τη νίκη της Πορτογαλίας, στο Κίεβο:

* Να υπάρχει κατάλληλος χώρος διεξαγωγής με χωρητικότητα γύρω στους 10.000 θεατές.
* Ένα διεθνές κέντρο τύπου με χωρητικότητα για 1500 δημοσιογράφους και επαρκείς εγκαταστάσεις για όλες τις αποστολές.
* Να υπάρχει καλή κατανομή ξενοδοχειακών δωματίων, σε διαφορετικές κατηγορίες τιμών, με δυνατότητα στέγασης τουλάχιστον 2000 μελών σε αποστολές, εγκεκριμένων δημοσιογράφων και θεατών.
* Να υπάρχει επαρκής υποδομή μεταφορών, συμπεριλαμβανομένου ενός διεθνούς αερολιμένα καθώς και σύνδεση της πόλης, του χώρου διεξαγωγής και των ξενοδοχείων με διάφορα μέσα μεταφοράς.

Εκτός από τη Λισαβόνα, και άλλες πόλεις δήλωσαν το ενδιαφέρον τους για να φιλοξενήσουν τον διαγωνισμό: το Γκιμαράες, το Γκοντομάρ, το Εσπίνιο, η Μπράγκα, η Σάντα Μαρία ντα Φέιρα και το Φάρο. Ο δήμαρχος του Πόρτο, Rui Moreira, δήλωσε πως δεν ενδιαφέρεται "να ξοδέψει εκατομύρρια ευρώ" για την φιλοξενία του διαγωνισμού, αλλά θα υποστήριζε μια υποψηφιότητα από την Μητροπολιτική Περιοχή του Πόρτο (Εσπίνιο, Γοντομάρ & Σάντα Μαρία ντα Φέιρα).

Στις 13 Ιουνίου 2017, εκπρόσωποι του RTP συναντήθηκαν με την Ομάδα Αναφοράς του Διαγωνισμού Τραγουδιού Eurovision στα γραφεία της EBU, στη Γενεύη. Κατά τη διάρκεια της συνάντησης, οι εκπρόσωποι του RTP παρακολούθησαν εργαστήρια που αφορούσαν διάφορα θέματα σχετικά με την διοργάνωση του διαγωνισμού, και πήραν συμβουλές από τον ουκρανικό ραδιοτηλεοπτικό φορέα, UA:PBC. Είχαν, επίσης, την ευκαιρία να παρουσιάσουν τα πρώτα σχέδιά τους, σχετικά με τη διοργάνωση του διαγωνισμού, όπως, διάφορες υποψηφιότητες για την πόλη και τον χώρο διεξαγωγής.

Στις 25 Ιουλίου 2017, η EBU και ο RTP ανακοίνωσαν πως η Λισαβόνα είχε επιλεγεί ως πόλη διεξαγωγής. Επιπλέον, ο RTP ανακοίνωσε το Parque das Nações, όπου βρίσκεται η Altice Arena, ως σημείο διεξαγωγής των διαφόρων events και του διαγωνισμού.

**Υπόμνημα:**  Χώρος διεξαγωγής

### Άλλες τοποθεσίες

Το Eurovision Village ήταν η επίσημη περιοχή εκδηλώσεων στη Λισαβόνα κατά τη διάρκεια του διαγωνισμού. Στο Eurovision Village μπορούσε κάποιος να παρακολουθήσει ζωντανές εμφανίσεις τραγουδιστών, DJ, διάφορες άλλες εκδηλώσεις καθώς και ζωντανές δημόσιες μεταδόσεις των τριών live show του διαγωνισμού. Βρισκόταν στην Praça do Comércio (Πλατεία Εμπορίου), μια μεγάλη πλατεία δίπλα στον ποταμό Τάγο. Είχε ανοίξει για το κοινό στις 4 Μαΐου 2018.

Το EuroClub ήταν ο χώρος διεξαγωγής των επίσημων after-party, καθώς και ιδιωτικών συναυλιών από τους διαγωνιζόμενους. Σε αντίθεση με το Eurovision Village, η είσοδος στο EuroClub επιτρεπόταν μόνο σε εγκεκριμένους φαν, αποστολές και δημοσιογράφους. Βρισκόταν κοντά στο Eurovision Village και ήταν ανοικτό από τις 6 έως τις 12 Μαΐου 2018.

Η τελετή του "Μπλε Χαλιού", όπου όλοι οι διαγωνιζόμενοι και οι αποστολές τους παρουσιάστηκαν μπροστά σε φαν, δημοσιογράφους και στο ευρύ κοινό, διεξήχθη στις 6 Μαΐου 2018, στο Μουσείο Τέχνης, Αρχιτεκτονικής και Τεχνολογίας (MAAT), το οποίο βρίσκεται στη συνοικία Belém της Λισαβόνας. Αμέσως μετά την τελετή του "Μπλε Χαλιού", διεξήχθη και η Τελετή Έναρξης του διαγωνισμού στο Μουσείο Ηλεκτρισμού.

## Μορφή
### Οπτικός σχεδιασμός
Το θέμα του διαγωνισμού, *"All Aboard!"* (Ελληνικά: *"Όλοι στο Κατάστρωμα!"*), παρουσιάστηκε στις 7 Νοεμβρίου 2017, κατά τη διάρκεια συνέντευξης τύπου στο Lisbon Oceanarium. Ο οπτικός του σχεδιασμός διαθέτει ωκεάνια μοτίβα που υπαινίσσονται τη θέση της Λισαβόνας στις ακτές του Ατλαντικού και στην πορτογαλική ναυτική ιστορία. Παράλληλα με το κύριο έμβλημα, το οποίο απεικονίζει ένα στυλιζαρισμένο κοχύλι, δώδεκα συμπληρωματικά εμβλήματα σχεδιάστηκαν για να συμβολίζουν διάφορες πτυχές ενός θαλάσσιου οικοσυστήματος. Ο εκτελεστικός επόπτης του διαγωνισμού, Jon Ola Sand, τόνισε πως το θέμα και τα λογότυπα "έχουν σχέση και με την ιστορία της Λισαβόνας, αλλά και με βασικές αξίες της Eurovision, όπως η διαφορετικότητα. Ο Ωκεανός ενώνει όλους εμάς, ενώ η ποικιλία του μπορεί να παρέχει έμπνευση για κάθε έναν από τους (...) συμμετέχοντες ραδιοτηλεοπτικούς φορείς που περιμένουμε να δούμε τον Μάιο στη Λισαβόνα.".

### Καρτ ποστάλ
Οι καρτ ποστάλ, που γυρίστηκαν μεταξύ Μαρτίου και Απριλίου 2018, περιελάμβαναν τον εκάστοτε συμμετέχοντα να αναδύεται από μια πόρτα στην Πορτογαλία για να λάβει μέρος σε μια θεματική δραστηριότητα, όπως η ποδηλασία βουνού, η παρασκευή μιας σαλάτας ή παστέλ ντε νάτα ή η επίσκεψη σε δημοφιλή αξιοθέατα. Η τοποθεσία όπου έλαβε χώρα η δραστηριότητα ήταν γραμμένη στα πορτογαλικά στην αρχή της καρτ ποστάλ. Στο τέλος της καρτ ποστάλ, ο συμμετέχοντας πόζαρε στην κάμερα, το hashtag του συνθήματος εμφανίστηκε στην κάτω γωνία της οθόνης και οι πληροφορίες του τραγουδιού τυπώθηκαν στη σημαία της χώρας. Όλες οι καρτ ποστάλ είχαν την ίδια παρτιτούρα, που συνέθεσε ο Λουίς Φιγκερέδο (Luis Figueredo).

* Φουνσάλ
* Μονσαράζ
* Αβέιρο
* Γκράντολα
* Λισαβόνα
* Μονσάντο
* Ποταμός Τάγος, Λισαβόνα
* Λισαβόνα
* Βιάνα ντο Καστέλο
* Καλχέτα
* Λισαβόνα
* Μάφρα
* Πόρτο
* Ίλχαβο
* Σίντρα
* Νήσος Σάο Μιγκέλ
* Πόρτο Σάντο
* Πάρκο Εδουάρδος Ζ' και Μουσείο της Μαριονέτας, Λισαβόνα
* Νήσος Σάο Μιγκέλ
* Ένα μπαρ σε ταράτσα, Λισαβόνα
* Πόρτο
* 
* 
* Μπεναγκίλ
* Praça do Comércio, Λισαβόνα
* Καραμούλο
* Alter do Chão
* Μια λαϊκή αγορά, Λισαβόνα
* Βίδαγκο
* Λισαβόνα
* Λισαβόνα
* Όμπιδος
* Βίλα Νόβα ντε Μιλφόντες
* Ανάκτορο Μαρκήσιου της Φροντέιρα, Λισαβόνα
* Ερισέιρα
* Ποταμός Τάγος
* Αρούκα
* Ενυδρείο Λισαβόνας, Λισαβόνα
* Ένα οινοποιείο, Πόρτο
* Νήσος Φαϊάλ
* Σέρα ντα Εστρέλα
* Podence
* Αλμπουφέιρα

### Παρουσιάστριες
[thumb|Οι παρουσιάστριες από τα αριστερά στα δεξιά: [Ντανιέλα Ρουά, Σίλβια Αλμπέρτο, Καταρίνα Φουρτάντο και Φιλομένα Καουτέλα]]
Στις 8 Ιανουαρίου 2018, το RTP και η EBU ανακοίνωσαν ότι ο διαγωνισμός θα παρουσιαζόταν για πρώτη φορά από τέσσερις γυναίκες: τις παρουσιάστριες του RTP Σίλβια Αλμπέρτο, Φιλομένα Καουτέλα, Καταρίνα Φουρτάντο και την ηθοποιό Ντανιέλα Ρουά. Ήταν η πρώτη φορά από το  που ο διαγωνισμός δεν έχει άνδρα παρουσιαστή και η δεύτερη συνεχόμενη χρονιά που την παρουσίαση αναλαμβάνουν παρουσιαστές του ίδιου φύλου. Στις 4 Μαΐου 2018, επιβεβαιώθηκε πως η Φιλομένα Καουτέλα θα φιλοξενούσε το green room.

Την Τελετή Έναρξης του Μπλε Χαλιού παρουσίασαν η ηθοποιός Κλαούντια Σεμέντο, ο ραδιοφωνικός παρουσιαστής Ινιές Λόπες Γκονσάλβες, ο ηθοποιός και τηλεοπτικός παρουσιαστής Πέντρο Γκράνγκερ και ο ηθοποιός και σκηνοθέτης Πέντρο Πένιμ. Οι Γκράνγκερ και Πένιμ παρουσίασαν επίσης τις συνεντεύξεις τύπου.

### Κλήρωση κατανομής στους ημιτελικούς
Η κλήρωση για να προσδιοριστεί σε ποιο ημιτελικό θα συμμετάσχει η κάθε χώρα έγινε στο Δημαρχείο της Λισαβόνας, στις 29 Ιανουαρίου 2018, στις 14:00 EET. Οι 37 χώρες που θα περάσουν από την φάση των ημιτελικών κατενεμήθηκαν σε έξι δοχεία, με βάση το μοτίβο της ψηφοφορίας τους τα προηγούμενα έτη, όπως έχει υπολογιστεί από τον επίσημο συνεργάτη του διαγωνισμού για την ψηφοφορία, Digame. Η κατανομή σε δοχεία μειώνει την πιθανότητα να είναι χώρες που αλληλοψηφίζονται στον ίδιο ημιτελικό ενώ ανεβάζει το σασπένς κατά τη διάρκεια του σόου. Από την κλήρωση, αποφασίστηκε, επίσης, σε ποιον ημιτελικό θα προβληθεί το τραγούδι και θα ψηφίσει η κάθε μία από τις έξι χώρες που περνάνε κατευθείαν στον τελικό (η διοργανώτρια χώρα  και οι Μεγάλοι Πέντε: , , ,  και ). Η τελετή παρουσιάστηκε από τις παρουσιάστριες του διαγωνισμού Σίλβια Αλμπέρτο και Φιλομένα Καουτέλα και περιλάμβανε, επίσης, την παράδοση των Εμβλημάτων της Διοργανώτριας Πόλης της Eurovision από τον δήμαρχο του Κιέβου, Βιτάλι Κλιτσκό (διοργανώτρια πόλη του προηγούμενου διαγωνισμού) στο δήμαρχο της Λισαβόνας, Φερνάντο Μεντίνα. 

### Παραστάσεις στην αρχή και στο μέσο του διαγωνισμού
Στις 12 Μαρτίου 2018, ανακοινώθηκαν από τον RTP μερικές από τις εναρκτήριες και ενδιάμεσες πράξεις του διαγωνισμού. Η εναρκτήρια πράξη (opening act) του τελικού περιλάμβανε της τραγουδίστριες φάντο Άνα Μόουρα και Μαρίζα με τα τραγούδια "Fado Loucura" και "Barco Negro" αντίστοιχα, ακολουθούμενες από την παρέλαση των 26 χωρών που συμμετέχουν στον τελικό, στην οποία ακούγεται ζωντανή μουσική από τους Beatbombers. Στις ενδιάμεσες πράξεις (interval acts) περιλαμβάνονται ο Σαλβαντόρ Σομπράλ με το νέο του τραγούδι "Mano a mano" καθώς και το νικητήριο τραγούδι του 2017, "Amar Pelos Dois" το οποίο τραγούδησε μαζί με τον Βραζιλιάνο τραγουδιστή Καετάνο Βελόσο και ηλεκτρονική μουσική από τους τον DJ Branko, την Σάρα Ταβάρες (εκπρόσωπο της Πορτογαλίας το ), την Μάιρα Αντράντε και τον Ντίνο Ντ'Σαντιάγκο.

## Συμμετέχουσες χώρες

Στις 7 Νοεμβρίου 2017, είχε ανακοινωθεί από την EBU πως 42 χώρες θα συμμετείχαν στον διαγωνισμό. Η Ρωσία είχε επιβεβαιώσει τη συμμετοχή της μετά την αποχώρησή της την προηγούμενη χρονία, ενώ η συμμετοχή της ΠΓΔΜ ήταν αδύνατη λόγω χρεών του ραδιοτηλεοπτικού της φορέα προς την EBU. Ωστόσο, στις 17 Νοεμβρίου 2017, η EBU ανακοίνωσε πως θα επέτρεπε στην ΠΓΔΜ να συμμετάσχει ανεβάζοντας έτσι τον αριθμό των συμμετεχόντων σε 43, ισοφαρίζοντας το ρεκόρ του 2008 και του 2011.

### Καλλιτέχνες που επιστρέφουν
Στο διαγωνισμό συμμετείχαν δύο εκπρόσωποι, οι οποίοι επίσης παρευρέθηκαν στο παρελθόν ως επικεφαλής τραγουδιστές για τις ίδιες χώρες. Ο Αλεξάντερ Ρίμπακ εκπροσώπησε τη Νορβηγία το 2009 με το τραγούδι "Fairytale", κερδίζοντας τον διαγωνισμό και ο Waylon εκπροσωπώντας την Ολλανδία το  ως μέλος των The Common Linnets, με το τραγούδι "Calm After the Storm", το οποίο κατέληξε στη δεύτερη θέση.

Στο διαγωνισμό, επίσης, συμμετείχε η Τζέσικα Μάουμποϊ για την Αυστραλία, η οποία είχε συμμετάσχει σε interval act του 2ου ημιτελικού στη Eurovision 2014, ερμηνεύοντας το τραγούδι "Sea of Flags". Επιπλέον, στο διαγωνισμό συμμετείχαν ως κύριοι καλλιτέχνες, τέσσερις τραγουδιστές που ήταν στα φωνητικά τις προηγούμενες χρονιές. Η Λέα Σιρκ ήταν στα φωνητικά για τη Σλοβενία, το 2014 και το 2016 (εκτός σκηνής), και ο Βλάντο Μιχαήλοφ, μέλος των Equinox, ήταν στα φωνητικά για τη Βουλγαρία, το 2017. Ο Ζεζάρ Σάμπσον, ο οποίος εκπροσώπησε την Αυστρία, έκανε φωνητικά και ήταν χορευτής για τη Βουλγαρία το 2016 και φωνητικά εκτός σκηνής για τη Βουλγαρία το 2017. Η SuRie, η οποία εκπροσώπησε το Ηνωμένο Βασίλειο, έκανε φωνητικά και ήταν χορεύτρια για το Βέλγιο, το 2015 και μουσική σκηνοθέτρια πάλι για το Βέλγιο, το 2017.

### 1ος Ημιτελικός
Ο πρώτος ημιτελικός διεξήχθη στις 8 Μαΐου 2018 στις 20:00 WEST (22:00 EEST). Δεκαεννέα χώρες συμμετείχαν στον πρώτο ημιτελικό. Η Πορτογαλία, η Ισπανία και το Ηνωμένο Βασίλειο ψήφισαν σε αυτό τον ημιτελικό. Οι χώρες με επισήμανση προκρίθηκαν στον τελικό.

### 2ος Ημιτελικός
Ο δεύτερος ημιτελικός διεξήχθη στις 10 Μαΐου 2018 στις 20:00 WEST (22:00 EEST). Δεκαοχτώ χώρες συμμετείχαν στον δεύτερο ημιτελικό. Η Γαλλία, η Γερμανία και η Ιταλία ψήφισαν σε αυτόν τον ημιτελικό. Οι χώρες με επισήμανση προκρίθηκαν στον τελικό.

Με την έγκριση της Ομάδας Αναφοράς, η Ιταλία μετέδωσε και ψήφισε στον δεύτερο ημιτελικό μετά από αίτημα του ιταλικού ραδιοτηλεοπτικού φορέα RAI, καθώς η ημερομηνία του πρώτου ημιτελικού συνέπεσε με τον προγραμματισμένο τελικό της πέμπτης σεζόν του *The Voice of Italy*.

### Τελικός
Ο τελικός διεξήχθη στις 12 Μαΐου 2018 στις 20:00 WEST (22:00 EEST). Είκοσι έξι χώρες συμμετείχαν στον τελικό ενώ και οι σαράντα τρεις χώρες είχαν δικαίωμα ψήφου. Η σειρά παρουσίασης του τελικού ανακοινώθηκε μετά τη συνέντευξη τύπου των προκριθέντων του 2ου ημιτελικού στις 10 Μαΐου.

## Αναλυτικά αποτελέσματα βαθμολογίας
### Πρώτος ημιτελικός

#### 12 βαθμοί
Παρακάτω είναι μια περίληψη των μέγιστων 12 βαθμών που απονέμονται από την επαγγελματική κριτική επιτροπή κάθε χώρας και τη τηλεψηφοφορία στον πρώτο ημιτελικό. Οι χώρες με "έντονη γραφή" έδωσαν τους μέγιστους 24 βαθμούς (12 βαθμούς η κάθε μία από επαγγελματική κριτική επιτροπή και τηλεψηφοφορία) στον καθορισμένο συμμετέχοντα.

### Δεύτερος ημιτελικός

#### 12 βαθμοί
Παρακάτω είναι μια περίληψη των μέγιστων 12 βαθμών που απονέμονται από την επαγγελματική κριτική επιτροπή κάθε χώρας και τη τηλεψηφοφορία στον δεύτερο ημιτελικό. Οι χώρες με "έντονη γραφή" έδωσαν τους μέγιστους 24 βαθμούς (12 βαθμούς η κάθε μία από επαγγελματική κριτική επιτροπή και τηλεψηφοφορία) στον καθορισμένο συμμετέχοντα.

### Τελικός

#### 12 βαθμοί
Παρακάτω είναι μια περίληψη των μέγιστων 12 βαθμών που απονέμονται από την επαγγελματική κριτική επιτροπή κάθε χώρας και την τηλεψηφοφορία στον τελικό. Οι χώρες με **έντονη γραφή** έδωσαν τους μέγιστους 24 βαθμούς (12 βαθμούς η κάθε μία από επαγγελματική κριτική επιτροπή και τηλεψηφοφορία) στον καθορισμένο συμμετέχοντα.

:1. Συνολικό σκορ τηλεψηφοφορίας
:2. Συνολικό σκορ επιτροπών

#### Εκπρόσωποι βαθμών
Οι εκπρόσωποι βαθμών ανακοίνωσαν τους 12 βαθμούς της αντίστοιχης χώρας με την εξής σειρά εμφάνισης:

# – Νατάλια Ζιζτσένκο
# – Τουράλ Ασάντοφ
# – NAVIBAND
# – Τζον Κένεντι Ο'Κόνορ
# – O'G3NE
# – Γιάνα Μπούρτσεσκα
# – Λάρα Ατσοπάρντι
# – Ταμάρα Γκατσετσιλάντζε
# – Νιέβες Άλβαρεθ
# – Καταρίνα Μπέλοβιτς
# – Ούλα Έσεντροπ
# – Μελ Γκέντρόυς
# – Φέλιξ Σάντμαν
# – Νταγκμάρα Λεγκάντε
# – Άντρι Τζάχου
# – Ούρσουλα Τόλι
# – Νίκι Μπάιρνε
# – Σόνια Αρτζίντ Ιονέσκου
# – Ράντκα Ροσίτσκα
# – Ίντα Σιφ Πάλσντοτιρ
# – Τζουλιέτα Αρντοβάν
# – Ντανίρα Μπουχρίς Τερκεσίδη
# – JOWST & Αλεξάντερ Βάλμαν
# – Ελοντί Γκοσουί
# – Τζούλια Βαλεντίνα Παλέρμο
# – Ρικάρντο Γκονσάλβες
# – Οτ Εβέστους
# – Ντραγκάνα Κοσιέρινα
# – Hovig
# – Αρσέν Γκριγκοριάν
# – Τζοάννα Ντράγκνεβα
# – Ολίνα Ξενοπούλου
# – Μπέντσε Φορό
# – Νατάσα Σότρα
# – Μπαρμπάρα Σενεμπέργκερ
# – Άννα Αμπρέου
# – Αλσού
# – Λετίσια Καρβάλιο
# – Λούσι Αγιούμπ
# – Μαρσελίνα Ζαβάντζκα
# – Εγκλέ Νταουγκελάιτε
# – Μάγια Κέουτς
# – Πέντρο Φερνάντες

## Άλλες χώρες
Για να συμμετέχει μία χώρα στον Διαγωνισμό Τραγουδιού Eurovision, πρέπει να διαθέτει έναν εθνικό ραδιοτηλεοπτικό φορέα, που να είναι ενεργό μέλος της EBU και που να μπορεί να μεταδώσει τον διαγωνισμό μέσο του Eurovision Network. Η EBU θα στείλει προσκλήσεις για τον διαγωνισμό σε όλα τα 56 ενεργά μέλη.

### Ενεργά Μέλη της EBU

*  – Ο γενικός διευθυντής του Ràdio i Televisió d'Andorra (RTVA), ανακοίνωσε στις 14 Μαΐου 2017, πως η Ανδόρρα δεν θα συμμετέχει το 2018, λόγω της οικονομικής κατάστασης, αλλά και της αναδόμησης που πραγματοποιείται στον φορέα.
*  – Στις 14 Αυγούστου 2017, ο BHRT, επιβεβαίωσε πως είναι απίθανο να συμμετέχουν στη Eurovision 2018, λόγω οικονομικών δυσκολιών. Στις 18 Σεπτεμβρίου 2017, επιβεβαιώθηκε η μη επιστροφή της χώρας στον διαγωνισμό το 2018.
*  – Ο Steve Schmit, ο διευθυντής προγραμματισμού στον λουξεμβουργιανό τηλεοπτικό φορέα (RTL), εξήγησε πέρυσι τους λόγους για να μην συμμετάσχει στον διαγωνισμό τραγουδιού της Eurovision. Υπογράμμισε επίσης ότι η πιθανότητα επιτυχίας του Λουξεμβούργου στον διαγωνισμό είναι περιορισμένη: "Πιστεύω ότι με τη διεύρυνση της Eurovision, οι ημέρες (της νίκης) έχουν φύγει. Με το νέο σύστημα ψηφοφορίας είναι πολύ απίθανο το Λουξεμβούργο να είναι επιτυχές. Οι μικρές χώρες ανησυχούν κάπως τώρα". Το Λουξεμβούργο συμμετείχε τελευταία στο διαγωνισμό τραγουδιού της Eurovision το 1993.
*  Μαρόκο – Κατά την διάρκεια προθεσμίας για αίτηση συμμετοχής στον διαγωνισμό, το Μαρόκο δεν ήταν μέσα. Σύμφωνα με το esctoday η χώρα δεν θα επιστρέψει στον διαγωνισμό το 2018. 
*  – Στις 31 Αυγούστου 2017, ο ραδιοτηλεοπτικός φορέας του Μονακό, TMC, επιβεβαίωσε πως η χώρα δεν θα συμμετέχει στον διαγωνισμό, το 2018.
*  – Ο ραδιοτηλεοπτικός φορέας της Σλοβακίας, Radio and Television of Slovakia (RTVS), ανακοίνωσε πως δεν θα λάβουν μέρος στον ερχόμενο διαγωνισμό το 2018.
*  – Μετά την αλλαγή του πλήρους προσωπικού του τουρκικού ραδιοτηλεοπτικού οργανισμού TRT, αυξήθηκε η πιθανότητα επιστροφής. Το βράδυ της 12ης Ιουλίου 2017, η Sertab Erener ανήγγειλε σε ένα live chat στο instagram ότι η Τουρκία θα επιστρέψει ενώ ευχήθηκε καλή τύχη στον επόμενο εκπρόσωπο. Η Χαντισέ, η εκπρόσωπος της Τουρκίας το 2009, εξέφρασε την επιθυμία της να επιστρέψει η Τουρκία στον διαγωνισμό, κάτι που έκαναν και οι maNga, εκπρόσωποι της Τουρκίας το 2010. Παρά αυτές τις δηλώσεις, στις 7 Αυγούστου 2017, ο αναπληρωτής πρωθυπουργός της Τουρκίας, Bekir Bozdağ, δήλωσε πως δεν υπάρχουν σχέδια για επιστροφή. Την ίδια μέρα, ο TRT ανακοίνωσε πως δεν θα συμμετέχει το 2018.

### Συνεργαζόμενα μέλη της ΕΒU
*  – Ο φορέας Khabar Agency έγινε συνεργαζόμενο μέλος της EBU, την 1η Ιανουαρίου 2016, κάνοντας δυνατή μια πιθανή συμμετοχή στο μέλλον. Ο φορέας μετέδωσε και τα τρία σόου της Eurovision 2017. Επιπλέον, η νικήτρια της Turkvision Song Contest 2014, Zhamar Dugalova, είπε πως θα ενδιαφερόταν να εκπροσωπήσει το Καζακστάν στον διαγωνισμό της Eurovision. Στις 25 Σεπτεμβρίου ο Khabar Agency είπε στο Esctoday πως *δεν έχουν κάποια ενημέρωση σχετικά με την συμμετοχή του Καζακστάν στη Eurovision 2018 ακόμα* και, η EBU ανακοίνωσε πως *τα συνεργαζόμενα μέλη μπορούν να συμμετάσχουν στον διαγωνισμό μόνο εάν λάβουν επίσημη πρόσκληση από την ίδια και από την διοργάνωση της Eurovision*. Επιπλέον σημείωσε πως *μία επίσημη ανακοίνωση σχετικά με τα κράτη που θα συμμετέχουν στον ερχόμενο διαγωνισμό του 2018 θα γίνει σύντομα*, αφήνοντας την συμμετοχή του Καζακστάν στον διαγωνισμό πιθανή, εφόσον καλεστεί όπως στην περίπτωση της Αυστραλίας. Τελικά στην επίσημη λίστα συμμετεχόντων που δημοσιεύθηκε, το Καζακστάν δεν ήταν μέσα και επομένως δεν θα κάνει το ντεμπούτο του το 2018.

### Μη μέλη της EBU
*  Κόσοβο – Δηλώσεις από ΜΜΕ στο Κόσοβο ανέφεραν τον Μάιο του 2017, πως ο RTK ήλπιζε πως θα συμμετείχε για πρώτη φορά στον Διαγωνισμό Τραγουδιού Eurovision 2018 στη Λισαβόνα. Σε άρθρο δημοσιευμένο από τον RTK, ο διευθυντής του φορέα δήλωσε πως έχει λάβει υποστήριξη από ραδιοτηλεοπτικούς φορείς στα Βαλκάνια για να συμμετέχει στον διαγωνισμό. Ωστόσο, η Βοσνία Ερζεγοβίνη και η Σερβία ήταν ενάντια σε αυτή τη συμμετοχή. Στις 27 Σεπτεμβρίου 2017 ο φορέας του Κόσοβου (RTK) δήλωσε στο Esctoday πως είχε υποβάλλει αίτηση για συμμετοχή στον διαγωνισμό του 2018, από την στιγμή που είχε λάβει μία θετική απάντηση από το Reference group του διαγωνισμού και από την στιγμή που διοργανώτρια χώρα (Πορτογαλία) αναγνωρίζει την χώρα ως ανεξάρτητο κράτος. Ωστόσο αργότερα του ήρθε ανακοίνωση από την EBU πως δεν μπορούν να συμμετέχουν επειδή το Κόσοβο δεν είναι μέλος του ΟΗΕ. Την επόμενη μέρα η ίδια η EBU επιβεβαίωσε πως *αυτή τη στιγμή το Κόσοβο δεν μπορεί να συμμετάσχει στον Διαγωνισμό Τραγουδιού Eurovision 2018 στη Λισαβόνα επειδή το RTK δεν πληροί τις προϋποθέσεις για συμμετοχή*.
*  Λιχτενστάιν – Στις 1 Σεπτεμβρίου 2017 ο ραδιοτηλεοπτικός φορέας του Λιχτενστάιν, 1 FL TV, επιβεβαίωσε πως το πριγκιπάτο δεν θα κάνει το ντεμπούτο του στον διαγωνισμό το 2018.

## Ραδιοτηλεοπτικοί σταθμοί και σχολιαστές
Η Ευρωπαϊκή Ραδιοτηλεοπτική Ένωση παρείχε διεθνείς ζωντανές ροές τόσο των ημιτελικών όσο και του μεγάλου τελικού μέσω του επίσημου καναλιού της στο YouTube χωρίς σχολιασμό. Οι ζωντανές ροές αποκλείστηκαν γεωγραφικά για τους θεατές στη Βολιβία, τον Καναδά, την Κόστα Ρίκα, τη Δομινικανή Δημοκρατία, τον Ισημερινό, το Ελ Σαλβαδόρ, τη Γουατεμάλα, την Ονδούρα, τη Νικαράγουα, τον Παναμά, την Παραγουάη, τις Ηνωμένες Πολιτείες, την Ουρουγουάη και τη Βενεζουέλα λόγω περιορισμών δικαιωμάτων.

Οι χώρες μπορούν να προσθέτουν σχόλια από σχολιαστές που εργάζονται επιτόπου ή εξ αποστάσεως στον τηλεοπτικό σταθμό. Οι σχολιαστές μπορούν να προσθέσουν πληροφορίες για τις συμμετοχές και την παροχή πληροφοριών ψηφοφορίας.

## Περιστατικά
### Κατηγορίες για πολιτιστική οικειοποίηση
Μετά την ερμηνεία του τραγουδιού της "Toy" από την τελική νικήτρια Νέτα Μπαρζιλάι, οι επικριτές του τραγουδιού κατηγόρησαν την Μπαρζιλάι ότι οικειοποιήθηκε πολιτιστικά την ιαπωνική κουλτούρα, με αρκετούς χρήστες να χρησιμοποιούν στα μέσα κοινωνικής δικτύωσης για να αποκαλέσουν την παράσταση "προσβλητική". Οι κατηγορίες έγιναν αφού φόρεσε κιμονό και ψωμάκια, καθώς και Μανέκι Νέκο που προβλήθηκαν κατά τη διάρκεια της παράστασης.

Το θέμα συζητήθηκε στη βρετανική πρωινή εκπομπή Good Morning Britain στις 14 Μαΐου 2018 ως απάντηση, με τους τηλεοπτικούς παρουσιαστές Τρίσα Γκόνταρντ και Πίερς Μόργκαν να υπερασπίζονται τη Μπαρζιλάι δηλώνοντας ότι απλώς εφάρμοζε στοιχεία της ιαπωνικής κουλτούρας λόγω της δικής της εκτίμησης. Η Αγγλίδα δημοσιογράφος Ρεμπέκα Ρέιντ διαφώνησε, υποστηρίζοντας ότι "Δεν είναι μια όμορφη, αγαπημένη αναπαράσταση της πραγματικής ιαπωνικής κουλτούρας. Είναι ένα κοστούμι".

### Υποβολή λευκορωσικού τραγουδιού
Στις 10 Ιανουαρίου 2018, κυκλοφόρησε στο ρωσικό site κοινωνικής δικτύωσης, VK, η είδηση πως ο Ουκρανός τραγουδιστής Alekseev είχε ερμηνεύσει μια ρωσική έκδοση της συμμετοχής του στο EuroFest, "Forever" (ως "Navsegda") τον Μάιο του 2017 στη Stavropol – πριν την 1η Σεπτεμβρίου 2017, που είναι η ημερομηνία κατά την οποία τραγούδια που έχουν δημοσιευθεί παλιότερα δεν μπορούν να συμμετάσχουν στο διαγωνισμό, με αποτέλεσμα να υπάρχει περίπτωση, το τραγούδι να παραβιάζει τους κανονισμούς της EBU. Έξι άλλοι συμμετέχοντες του EuroFest, απείλησαν πως θα αποχωρήσουν αν επιτραπεί στο "Forever" να λάβει μέρος, με την Sofi Lapina να αποχωρεί όντως. Τελικά, η BTRC επέτρεψε στον Alekseev να διαγωνιστεί μετά από αλλαγή στη μελωδία του τραγουδιού, ενώ στη συνέχεια ο τραγουδιστής νίκησε τον διαγωνισμό και πήρε το δικαίωμα να εκπροσωπήσει τη Λευκορωσία στη Eurovision 2018. Ωστόσο, στις 23 Φεβρουαρίου 2018, υπήρξαν αναφορές πως η EBU έδωσε άδεια στον Alekseev, να ερμηνεύσει την αρχική αγγλική έκδοση του τραγουδιού τον Μάιο, κάτι που και ο καλλιτέχνης αποφάσισε να κάνει. Λίγες εβδομάδες αργότερα, στις 28 Μαρτίου 2018, ο Alekseev δημοσίευσε μια νέα επίσημη έκδοση του τραγουδιού με ένα πιο ελαφρύ intro και με επιπλέον φωνητικά από χορωδία στο τέλος. Επιπλέον, επιβεβαίωσε πως αυτή είναι η έκδοση την οποία θα τραγουδήσει στη Λισαβόνα.

### Τραυματισμοί στην πρόβα της Τσεχίας
Στις 29 Απριλίου 2018, κατά τη διάρκεια της πρώτης πρόβας της παράστασης της Τσεχίας, ο τραγουδιστής Μίκολας Γιόζεφ φέρεται να τραυματίστηκε στην πλάτη του ενώ έκανε πρόβα και στη συνέχεια μεταφέρθηκε στο νοσοκομείο. Ο τραγουδιστής ενημέρωσε τους θαυμαστές του στο Instagram, δηλώνοντας "Μπορώ να επιβεβαιώσω ότι τραυματίστηκα κατά τη διάρκεια της πρόβας και η κατάσταση χειροτέρεψε μετά από αρκετές ώρες. Δεν μπορώ καν να περπατήσω τώρα. Επέστρεψα από το πρώτο νοσοκομείο και τώρα πηγαίνω σε άλλο ένα". Δήλωσε ότι, ωστόσο, "θα συμμετάσχω ό,τι κι αν γίνει".[168] Ο Γιόζεφ εμφανίστηκε στον πρώτο ημιτελικό στις 8 Μαΐου με ελαφρώς αλλοιωμένη απόδοση, λόγω των τραυματισμών του, και τελικά τερμάτισε έκτος στον τελικό, πετυχαίνοντας το καλύτερο αποτέλεσμα της Τσεχίας μέχρι σήμερα. Ήταν επίσης ο δεύτερος Τσέχος διαγωνιζόμενος που προκρίθηκε στον τελικό, ο άλλος ήταν η Γκαμπριέλα Γκουντσίκοβα το .

### Λογοκρισία της κινεζικής τηλεόρασης Mango
Κατά τη διάρκεια της κινεζικής μετάδοσης του πρώτου ημιτελικού στο Mango TV, οι παραστάσεις της Αλβανίας και της Ιρλανδίας μονταρίστηκαν εκτός εκπομπής, μαζί με τα αποσπάσματα τους στην ανακεφαλαίωση και των 19 συμμετοχών. Η Αλβανία παραλείφθηκε λόγω της απαγόρευσης σε τηλεοπτικούς καλλιτέχνες να εμφανίζουν τατουάζ που τέθηκε σε ισχύ τον Ιανουάριο του 2018, ενώ η Ιρλανδία λογοκρίθηκε λόγω της αναπαράστασης ενός ομοφυλόφιλου ζευγαριού στη σκηνή. Επιπλέον, η σημαία των ΛΟΑΤ και τα τατουάζ σε άλλους καλλιτέχνες ήταν επίσης θολά από τη μετάδοση. Ως αποτέλεσμα, η EBU διέκοψε τη συνεργασία της με το Mango TV, επικαλούμενη ότι η λογοκρισία "δεν είναι σύμφωνη με τις αξίες της EBU για καθολικότητα και συμπερίληψη και την περήφανη παράδοσή της να γιορτάζει τη διαφορετικότητα μέσω της μουσικής", γεγονός που οδήγησε σε απαγόρευση της τηλεοπτικής μετάδοσης του δεύτερου ημιτελικού και του μεγάλου τελικού στη χώρα. Ένας εκπρόσωπος του ιδιοκτήτη του τηλεοπτικού σταθμού Hunan TV είπε ότι "δεν γνώριζαν" τις αλλαγές που έγιναν στο πρόγραμμα. Ο εκπρόσωπος της Ιρλανδίας Ράιαν Ο'Σόγκνεσι είπε στο BBC σε συνέντευξή του ότι "δεν το έχουν πάρει χαμπάρι και νομίζω ότι είναι μια κίνηση προς τη σωστή κατεύθυνση, οπότε είμαι χαρούμενος γι' αυτό."

### Εισβολή στη σκηνή
Η παράσταση της SuRie, η οποία εκπροσώπησε το Ηνωμένο Βασίλειο, στον τελικό διακόπηκε από έναν άνδρα που όρμησε στη σκηνή και άρπαξε το μικρόφωνό της, φωνάζοντας σύμφωνα με πληροφορίες "Για τους Ναζί των ΜΜΕ του Ηνωμένου Βασιλείου, απαιτούμε ελευθερία! Ο πόλεμος δεν είναι ειρήνη". Ο άνδρας, που αργότερα αναγνωρίστηκε ως 'Dr ACactivism', ένας πολιτικός ακτιβιστής από το Λονδίνο, σκαρφάλωσε σε μια κάμερα για να αποκτήσει πρόσβαση στη σκηνή. Η SuRie μπόρεσε να ολοκληρώσει την ερμηνεία της και μετά το τραγούδι η μετάδοση περιορίστηκε σε μια απρογραμμάτιστη συνέντευξη στο πράσινο δωμάτιο. Η EBU πρόσφερε στη SuRie και στην ομάδα της την ευκαιρία να εμφανιστούν ξανά, αλλά εκείνη αρνήθηκε. Η SuRie αργότερα αποκάλυψε ότι είχε υποστεί αρκετούς μώλωπες στο δεξί της χέρι. Λίγο μετά τη ζωντανή μετάδοση στο YouTube, ο τελικός καταργήθηκε και ανέβηκε ξανά ολόκληρος, με τη διακοπείσα παράσταση της SuRie να είναι μονταρισμένη και να έχει αντικατασταθεί από την παράσταση για τις κριτικές επιτροπές από το προηγούμενο βράδυ. Η επίσημη επαναφόρτωση διατηρεί επίσης την απρογραμμάτιστη συνέντευξη στο πράσινο δωμάτιο με την ουκρανική αντιπροσωπεία που ακολούθησε τη σκηνική εισβολή. Η επίσημη κυκλοφορία του DVD αντικαθιστά επίσης τη διακοπείσα παράσταση του μεγάλου τελικού με την παράσταση για τις κριτικές επιτροπές το προηγούμενο βράδυ. Ωστόσο, ο βρετανικός εθνικός ραδιοτηλεοπτικός σταθμός BBC ανέβασε την αρχική παράσταση του Σαββάτου, συμπεριλαμβανομένης της εισβολής στη σκηνή, στο κανάλι τους στο YouTube.

## Άλλα βραβεία
Τα βραβεία Marcel Bezençon και Barbara Dex είναι βραβεία που θα απονεμηθούν στις συμμετέχουσες χώρες που διαγωνίζονται στον Διαγωνισμό Τραγουδιού της Eurovision 2018, παράλληλα με το βραβείο του τελικού νικητή. Επιπλέον, η ψηφοφορία των OGAE διεξήχθη και αυτή πριν τον τελικό.

### Βραβεία Marcel Bezençon

Τα βραβεία Marcel Bezençon δόθηκαν για πρώτη φορά στον Διαγωνισμό Τραγουδιού της Eurovision 2002 στο Τάλιν της Εσθονίας όταν τιμήθηκαν τα καλύτερα τραγούδια που τότε έλαβαν μέρος. Δημιουργήθηκαν από τον Christer Björkman (εκπρόσωπο της Σουηδίας το 1992) και τον Richard Herrey (μέλος του γκρουπ Herreys που νίκησε τον διαγωνισμό, το 1984). Τα βραβεία πήραν το όνομά τους από τον δημιουργό του ετήσιου αυτού διαγωνισμού, Marcel Bezençon. Αυτά τα βραβεία χωρίζονται σε τρεις κατηγορίες: Βραβείο Τύπου, Καλλιτεχνικό Βραβείο και Βραβείο Συνθέτη. Οι νικητές ανακοινώνονται λίγο πριν τον τελικό του διαγωνισμού.

### OGAE
Ο OGAE (Organisation Générale des Amateurs de l'Eurovision) είναι ένας διεθνής οργανισμός που ιδρύθηκε το 1984 στη Savonlinna της Φινλανδίας από τον Jari-Pekka Koikkalainen. Ο οργανισμός αποτελείται από ένα δίκτυο με πάνω από 40 fan club της Eurovision στην Ευρώπη και σε όλο τον κόσμο και είναι μια μη κυβερνητική οργάνωση, μη πολιτική και μη κερδοσκοπική οργάνωση. Σε αυτό που έχει γίνει μια ετήσια παράδοση για τα fan club του OGAE, μια δημοσκόπηση είναι ενεργή πριν την διεξαγωγή του Διαγωνισμού Τραγουδιού της Eurovision και επιτρέπει στα μέλη να ψηφίζουν τα αγαπημένα τους τραγούδια.

### Βραβείο Μπάρμπαρα Ντεξ
Το Βραβείο Μπάρμπαρα Ντεξ αρχικά απονεμόταν από το House of Eurovision από το 1997 έως το 2016 ενώ από το 2017 απονέμεται από το songfestival.be. Είναι ένα χιουμοριστικό βραβείο που απονέμεται στον χειρότερα ντυμένο καλλιτέχνη κάθε χρόνο και πήρε το όνομά του από την Βελγίδα καλλιτέχνιδα Barbara Dex, που έλαβε την τελευταία θέση στο Διαγωνισμό Τραγουδιού της Eurovision το 1993 και φορούσε ένα χειροποίητο φόρεμα που θεωρήθηκε ως ένα από τα χειρότερα στην ιστορία του διαγωνισμού.

## Επίσημο άλμπουμ

To **Eurovision Song Contest: Lisbon 2018** είναι το επίσημο μουσικό album του διαγωνισμού από την EBU και δημοσιευμένο από τη Universal Music Group ψηφιακά στις 6 Απριλίου 2018 και σε φυσική μορφή στις 20 Απριλίου 2018. Στο album περιλαμβάνονται όλα τα 43 τραγούδια που συμμετέχουν στον διαγωνισμό.

## Δείτε επίσης
* Παιδικός Διαγωνισμός Τραγουδιού Eurovision 2018
* Διαγωνισμός Νέων Μουσικών Eurovision 2018

## Σημειώσεις


## Παραπομπές


## Εξωτερικοί σύνδεσμοι
* 


2018